Source: https://politeia.org.ro/stiri-revista-presei/revista-presei-21-octombrie/62581/?replytocom=205609
Timestamp: 2020-02-22 09:43:47+00:00

Document:
Revista Presei – 21 octombrie. „Nu vă mai gândiţi la dumneavoastră…” | PoliteiaWorld
Home » Stiri / Revista Presei	» Revista Presei – 21 octombrie. „Nu vă mai gândiţi la dumneavoastră…”
Revista Presei – 21 octombrie. „Nu vă mai gândiţi la dumneavoastră…”
21/10/2019 Autor desy.demeter Categorii: Stiri / Revista Presei
Buna dimineata intr-o zi de luni, 21 octombrie! Luni, în ţară, vremea va fi predominant frumoasă şi cu mult mai caldă decât în mod normal pentru această dată, chiar deosebit de caldă cu precădere în jumătatea de vest a ţării va persista. Cerul va fi variabil spre mai mult senin, cu nebulozitate joasă stratiformă sau ceaţă, local dimineaţa şi pe arii în general restrânse în a doua parte a nopţii, în zonele joase de relief din est şi sud-est. Vântul va sufla slab şi moderat.Temperaturile maxime vor fi cuprinse între 18 şi 28 de grade, iar cele minime între 6 şi 17 grade, mai scăzute în estul Transilvaniei. Săptămâna 21.10.2019 – 28.10.2019 Valorile termice vor fi mai ridicate decât cele specifice acestui interval la nivelul întregii ţări. Regimul pluviometric va fi deficitar în toate regiunile, dar mai ales în zonele montane. Bucuresti: 24 gr. C./10 gr.C.
Surse. Lupta acerbă în PNL pentru Ministerul Justiţiei. Trei variante: un fost ministru şi doi deputaţi Cătălin Predoiu, fost ministru al Justiţiei în guvernările PNL şi PDL, ar putea reveni în funcţie în Guvernul Orban, susţin surse politice pentru Adevărul. Predoiu se luptă pentru portofoliu cu deputatul Ioan Cupşa. A treia variantă pentru Ministerul Justiţiei e deputatul Gabriel Andronache, pricipalul jurist al PNL. Cătălin Predoiu e susţinut puternic penru funcţia de ministru al Justiţiei atât de foştii lideri PDL, cât şi de Cotroceni, susţin sursele citate. În urmă cu cinci ani, Predoiu era candidatul PDL la alegerile prezidenţiale, dar s-a retras în favoarea lui Klaus Iohannis, cu promisiunea că va fi numit premier. După căderea Guvernului Ponta, Iohannis a ales varianta tehnocrată (Dacian Cioloş), nu una politică. Prin urmare, Predoiu nu a ajuns nici premier, nici ministru. Ulterior, PNL şi PDL au fuzionat, iar noua conducerea l-a desemnat pe Ludovic Orban pentru funcţia de prim-ministru. Pentru a nu rămâne din nou în afara Guvernului, Cătălin Predoiu ar putea primi portofoliul Justiţiei, pe care l-a mai deţinut în Guvernul Tăriceanu, apoi în Guvernele Boc, în perioada 2008 -2012. Deputatul PNL Ioan Cupşa, susţinut de liderul PNL Bihor Ilie Bolojan, e pricipalul rival pentru Cătălin Predoiu. Cupşa, de profesie avocat, dar şi inginer, s-a luptat cu PSD în Comisia Iordache, unde au fost mutilate Legile Justiţiei. Totuşi, Cupsa a fost singurul liberal care a votat în favoarea legii recursului compensatoriu, care a scos din puşcării 20.000 de infractori. Din greşeală, se apără liberalul. Integral: https://adevarul.ro
MAE: Proiectul de raport MCV se clasifică pentru a respecta cerințele Comisiei Europene Proiectul de raport MCV se clasifică pentru a respecta cerințele Comisiei Europene, care îl transmite părții române astfel încât Ministerul Justiției să formuleze eventuale comentarii într-un termen scurt, a transmis duminică Ministerul de Externe, într-un răspuns la solicitarea Mediafax. După ce CSM a acuzat Ministerul Justiției că a clasificat draftul raportului MCV, iar ministrul Ana Birchall a negat că ar fi avut vreo implicare în acest lucru, MAE a transmis că acest document „se clasifică pentru a respecta cerințele Comisiei Europene”. „Potrivit cutumei existente, în perioada imediat premergătoare adoptării şi publicării de către Comisia Europeană a raportului său privind progresele României în cadrul Mecanismului de Cooperare şi Verificare, Comisia Europeană transmite părții române, prin intermediul Reprezentanței Permanente a României la Uniunea Europeană, proiectul raportului, pentru transmiterea acestuia către Ministerul Justiției, în vederea formulării unor eventuale comentarii factuale pe marginea acestui proiect. Ulterior, răspunsul Ministerului Justiției trebuie comunicat Comisiei Europene, prin intermediul Reprezentanței Permanente a României la Uniunea Europeană, într-un termen foarte scurt, stabilit de Comisia Europeană”, arată Ministerul Afacerilor Externe în răspunsul transmis Mediafax. Potrivit sursei citate, „consultarea Ministerului Justiției este un gest de curtoazie din partea Comisiei Europene, prealabil publicării versiunii finale a raportului”. „Precizăm, totodată, că proiectul de raport se clasifică pentru a respecta cerințele Comisiei Europene și că nu au existat abateri în anii anteriori nici în privința procedurii urmate, nici în privința termenului de răspuns din partea autorităților române”, mai transmite MAE. CSM a acuzat Ministerul Justiției că a clasificat draftul raportului MCV, iar ministrul Ana Birchall a negat că ar fi avut vreo implicare în acest lucru. „Procedura din acest an a fost exact ca și în anii trecuți, atât din punctul de vedere al regimului documentului, cât și a termenului de răspuns din partea autorităților române. Conform uzanțelor diplomatice Ministerul Justiției nu primește direct documentul, ci prin MAE. Integral:https://www.hotnews.ro
Cazul devalizarii FNI: Cum s-a prescris acuzatia lui SOV de instigare la delapidare, cand dosarul era pe masa Liei Savonea Termenele lungi de judecata date pe motive discutabile au trenat timp de aproape un an judecarea dosarului devalizarii Fondului National de Investitii, in care era inculpat Sorin Ovidiu Vintu. Consecinta: cea mai grava infractiune de care era acuzat mogulul, instigare la delapidare cu consecinte deosebit de grave, s-a prescris. Totul s-a intamplat in perioada in care dosarul era pe masa judecatorilor Lia Savonea – in prezent sefa CSM si Daniel Gradinaru – in prezent seful Sectiei Penale de la Inalta Curte, explica magistratii care au solutionat definitiv acest proces mediatizat. Completul care a preluat judecarea acestui dosar, format din Daniela Panioglu si Ciprian-Alexandru Ghita, au solutionat in 7 luni dosarul devalizarii FNI. Dupa cum am aratat, magistratii au constatat ca infractiunea de instigare la delapidare cu consecinte deosebit de grave era prescrisa in momentul in care au preluat dosarul, iunie 2016. Cei doi judecatori l-au condamnat pe SOV la 8 ani de inchisoare pentru spalarea banilor in forma continuata. Maximul de pedeapsa pe care-l putea primi mogului, dupa ce a primit un “spor” de 3 ani pentru forma continuata, in contextul in care acesta a facut denunt si a beneficiat de reducerea cu jumatate a pedepsei. Motivele condamnarii lui SOV: “Gravitatea deosebit de sporita a faptei penale, prin cuantumul sumelor folosite si prin mecanismul elaborat utilizat”….Pronuntarea este amanata succesiv de mai multe ori – 1 februarie 2017, 8 februarie 2017 si 15 februarie 2017. 21 februarie 2017 – SOV este condamnat la 8 ani de inchisoare pentru spalarea banilor in forma continuata. Instanta constata ca infractiunea de instigare la delapidare s-a prescris. Integral: http://www.ziare.com
Airbus suspendă proiectul fabricii de elicoptere de la Ghimbav. Motivul: România nu a comandat nimic din ce s-a angajat De doi ani așteaptă constructorul european o comandată de elicoptere din partea statului român, timp în care a mai renunțat și la condiții tot ca să primească un răspuns pozitiv, însă s-a dovedit că nu are cu cine negocia. Airbus a făcut fabrica aia acolo tocmai pentru că a existat o promisiune de comenzi ferme. Aşa s-a luat decizia de investiţii. După o prezență de aproape două decenii pe piața românească, gigantul aeronautic Airbus ia în calcul să renunțe la finalizarea construcției fabricii de elicoptere din Brașov, unde a investit deja 10 milioane de euro. Iar dacă nu va ajunge la o înţelegere cu viitorul Guvern, Airbus ar putea decide chiar să mute fabrica în altă ţară. Și totul din cauza dezinteresului autorităților române. Olivier Michalon, şef pe regiunea Europa la Airbus Helicopters: În 2015, am avut o viziune, să ne extindem amprenta industrială în Braşov. (…) La acel moment, impresia noastră a fost că România va înlocui vechile elicoptere Puma Socat. Înţelegem însă că e vorba de o investiţie mare şi că e nevoie de timp şi am fost extrem de răbdători. (sursa: News.ro) Airbus a inaugurat fabrica de la Ghimbav destinată să producă elicoptere H215M în 2016, în urma promisiunii că statul român va veni cu o comandă consistentă. Încă de la început, constructorul european a anunțat că are nevoie de o comandă fermă din partea României de cel puțin 16 elicoptere pentru a da drumul serios la producție. România spunea însă că se pot comanda doar 5-7 elicoptere, ceea ce nu justifica o investiție de o asemenea amploare. Acum, compania stă degeaba, se fac doar lucrări de mentenanță. Potrivit reprezentanților companiei, la momentul investiției, erau trei state în regiune care își doreau această fabrică. Integral: https://www.digi24.ro
Milioane de EURO pentru centrul cultural invizibil al Gabrielei Firea …Milioanele de lei investite de Gabriela Firea în cultură s-au împotmolit. Centrul Cultural Lumina lipsește din peisajul cultural al Capitalei, însă excelează în achiziții făcute din bani publici: de la stații de grafică iMAC și camere video Go Pro Fusion, până la frigider, mașină de spălat și mese de călcat cu absorbție. Totuși, Primăria București are planuri mari pentru acest centru cultural: un nou sediu pentru care se alocă peste 5 milioane de euro. Pentru a „promova excelența în cultură” și pentru „răspândirea eficientă a valorilor”, primarul Capitalei Gabriela Firea a înființat în iulie anul trecut Centrul Cultural Lumina (CCL). În subordinarea primăriei se aflau, la momentul respectiv, șapte centre sau instituții care se ocupau de proiecte culturale și educaționale, plus 14 teatre. Conform expunerii de motive, necesitatea acestui nou centru „este justificată prin satisfacerea unei nevoi culturale și realizarea uei activități de utilitate publică potrivit specificului și nevoilor locale”. Bugetul rectificat al Centrului Cultural Lumina a fost de 6 milioane de lei. În 2019 bugetul a crescut aproape dublu, la 11 milioane de lei. Cum au fost folosiți banii publici? 1. Editare de carte prin subvenții oferite de o instituție care nu dă subvenții Conform raportului de activitate obținut de Buletin de București de la Centrul Cultural Lumina, acesta a devenit parțial operațional în luna octombrie. Una dintre cele două activități ale anului 2018 a fost editarea a trei cărți de cultură popularizată. …Nicăieri în raportul de activitate nu este menționată editura Nemira, deși toate cele trei cărți aparțin de Nemira Publishing House. Mai mult, deși CCL ne-a asigurat că numele primăriei apare „vizibil și la loc semnificativ”, la o simplă căutare pe Google numele primăriei s-a făcut dispărut…. 2. Proiect cultural „Teatru de Tineret” – decorul a fost cumpărat la o săptămână după începerea spectacolului….Firma Fabrica de Decoruri a fost înființată în septembrie 2018, cu trei luni și jumătate înainte de a primi contractele de 100 mii de lei. 3. Consultanță externă care să facă treaba angajaților Conform organigramei, Centrul Lumina are 15 posturi, dintre care 3 de conducere. De-a lungul timpului, au fost contractate mai multe firme private care să îndeplinească întocmai atribuțiile angajaților…. 6. Tehnologie de ultimă oră Conform achizițiilor, Centrul Lumina operează cu tehnologie performantă, de la stații de grafică iMac Pro până la camere video Sony. O parte dintre ele au fost cumpărate la suprapreț. Activitatea Centrului Cultural Lumina până în momentul publicării articolului nu justifică nevoia de a cumpăra aceste produse.Integral: https://buletin.de
Primăria Capitalei vrea să introducă o nouă taxă pentru plata împrumutului prin care a fost finalizată stația de epurare de la Glina Consiliul General al Municipiului Bucureşti (CGMB) ar putea adopta în şedinţa din 24 octombrie cuantumul taxei municipale pentru apa uzată faza 2, în valoare de 0,07 lei/m3, pentru acoperirea împrumutului destinat cofinanţării proiectului privind finalizarea staţiei de epurare Glina, informează Agerpres. Taxa va fi colectată de SC Apa Nova Bucureşti, în numele şi pentru municipalitate. Ea va fi percepută persoanelor fizice şi juridice care beneficiază de serviciile de canalizare furnizate de SC Apa Nova Bucureşti SA, stipulează proiectul.„Se aprobă componenta taxei municipale pentru apă uzată, denumită taxa municipală pentru apă uzată faza 2 (TMAU Faza 2) destinată pentru acoperirea serviciului datoriei împrumutului de până la 75.000.000 euro contractat de către Municipiul Bucureşti de la Banca Europeană de Investiţii pentru cofinanţarea proiectului ‘Finalizarea Staţiei de Epurare Glina, reabilitarea principalelor colectoare de canalizare şi a canalului colector Dâmboviţa (Caseta) în Municipiul Bucureşti – Etapa II’ şi pentru rambursarea împrumutului, inclusiv comisioanele băncii la care se va deschide contul special pentru colectarea taxei. (…) Se aprobă cuantumul taxei municipale pentru apa uzată faza 2, în valoare de 0,07 ron/m3”, prevede proiectul de hotărâre. Potrivit acestuia, TMAU Faza 2 va intra în vigoare începând cu 1 noiembrie şi va fi aplicabilă pe durata desfăşurării contractului de finanţare încheiat cu Banca Europeană de Investiţii. Integral: https://www.g4media.ro (Mai platim si taxa de canal si apa din cer – ploaie, ninsoare)
Romania in valtoare. Mostenirea imposibila a politicii externe ….In al treilea rand, poate cel mai important, orice stat, si Romania nu face in niciun caz exceptie, trebuie sa se asigure ca planul intern nu devine el insusi o amenintare de securitate. Vulnerabilitatile tin de sfera politicii interne, a capacitatii institutionale, a pregatirii si reactiei societatii la problemele sensibile si, poate mai mult decat toate celelalte, de nivelul de integritate, competenta si asumare a clasei politice, in special a persoanelor si partidelor care se situeaza in zona de responsabilitate directa. Iar aici intervine, de fapt, principala problema a Romaniei de astazi. Pentru ca astazi, cea mai mare amenintare de securitate vine dintr-o serie de vulnerabilitati scapate de sub control. Statul roman nu mai are capacitatea de a acoperi peste tot si 100% nevoile esentiale ale cetatenilor, incepand cu siguranta acestora. Cum stam? Institutii prabusite sau capusate cu buna stiinta de si cu oameni slabi si foarte slabi, asezati in pozitii cheie de decizie si chiar, pe alocuri, in zona aparatului de stat, care are nevoie urgenta, ca si clasa politica, de o reprofesionalizare pe criterii de integritate si competenta. De ani de zile, exponenti ai puterii din Romania au dus o veritabila lupta impotriva institutiilor statului, vulnerabilizand justitia si structurile care asigura siguranta cetateanului, totul pentru mizele personale ale unor persoane corupte care au cautat in permanenta doar sa scape de condamnare. Mai mult, politica dusa de PSD si ALDE in plan intern a provocat efecte dezastruoase in plan economic si comercial, cu un ecou foarte puternic pentru capacitatea de miscare a Romaniei in general, in plan politic intern si extern. Masurile luate au reusit sa dezechilibreze total prognozele economice pe un orizont de timp post-2020, ceea ce mareste necunoscuta legata de sustenabilitatea economica a Romaniei, cu impact direct asupra eforturilor legate de zona de securitate si aparare. Foarte relevanta in acest sens este atitudinea investitorilor, indeosebi a celor care au relevanta si in plan geopolitic si al relatiilor de securitate. Iar cel mai ingrijorator exemplu si, probabil, cel mai puternic semnal de alarma pe care il avem in momentul de fata pe masa este anuntul Exxon Mobil ca si-ar putea retrage investitiile din Romania. Dincolo de impactul asupra explorarilor si exploatarilor de petrol si gaze din Marea Neagra, plecarea Exxon ar lovi puternic in imaginea Romaniei si ar da un impuls dezatruos in dinamica relatiilor externe ale Romaniei. Si totul se inscrie in logica in care guvernele din ultimii trei ani au inscris Romania, transformata treptat intr-un partener imprevizibil, impredictibil si care nu mai prezinta increderea de altadata. Nu in ultimul rand, trebuie sa ne gandim la alternativele ramase in urma unei astfel de pierderi. Practic, PSD si ALDE au reusit sa ne lase aproape la mana Gazprom. Toate acestea trebuie reparate cu prioritate, insa ramane intrebarea cat ar mai trebui facut daca astfel de masuri au provocat suficiente avarii ca sa creeze un efect de bumerang…..Incercarea de mutare a ambasadei Romaniei din Israel de la Tel Aviv in Ierusalim fara consultare de orice fel, esecul lamentabil al candidaturii Romaniei ca membru nepermanent al Consiliului de Securitate al ONU, reactia de bulibaseala si lancezeala in recunoasterea oficiala a guvernului Maia Sandu, gafe diplomatice colosale precum abandonarea prim-ministrului japonez aflat in vizita oficiala in Bucuresti sau ratarea unor proiecte de tara precum aniversarea centenarului sau a dimensiunii politice a Presedintiei Romaniei la Consiliul UE – toate marcheaza o politica externa a Romaniei in ultimii ani la nivelul unui joc de strategic jucat pe calculator de un copil de gimnaziu, cel mult de liceu. …Intr-un context dominat de intrarea alerta intr-o zona a competitiei de mare putere, cu relatii ambigue si oscilante inclusiv la nivelul UE sau al Aliantei Nord-Atlantice si cu incalzirea treptata a regiunii Marii Negre pana aproape de punctul de fierbere, Romania se afla, strategic, intr-un punct nodal al multor interese, insa faptic, retrogadata in plan extern pana la rangul de absurditate politica. Intr-o perioada in care ar fi trebuit sa fim jucatori, sa ne calibram ca actor de prim rang cel putin la nivel regional si sa reusim sa dam macar putin contur istoriei care se scrie sub ochii nostri, noi suntem la un nivel negativ aproape neegalat in istoria recenta. Toate acestea trebuie sa se schimbe, daca nu vrem sa ne acopere istoria de tot. Integral: http://www.ziare.com
Scrisoarea emoţionantă a unei copile de 11 ani către preşedintele Klaus Iohannis: „Nu vă mai gândiţi la dumneavoastră … „Domnule Klaus Iohannis, Am o întrebare pentru dumneavoastră: ”De ce în ţara aceasta atât de multe păduri sunt defrişate, lăsând în urmă doar o amintire frumoasă, la care cu greu te gândeşti?”. Atâtea animale şi insecte şi păsări îşi pierd casele, nevoite fiind să se mute în alte părţi necunoscute de ele şi care nu le sunt aşa de familiare. O ţară frumoasă, curată şi liniştită este o ţară verde, cu ecosistemele naturale nepoluate, cum s-ar zice, ”neatinse de om”. Dacă fiecare om ar planta un copăcel odată la un an, am putea recupera tot ce am pierdut în toţi aceşti ani în care natura ne-a oferit tot ce avea mai de preţ: aer curat, flori parfumate, păsări măiastre, căprioare zburdalnice şi câte şi mai câte… Eu cred în viitor şi în puterile oamenilor. Tocmai de aceea, sunt mândră că sunt româncă şi am speranţa că în câţiva ani putem schimba ceva. Ar trebui să începem fiecare cel puţin cu un simplu gest: cel de a nu arunca gunoaie pe jos. Poate să pară un lucru nesemnificativ, dar puţin cu puţin, observăm nişte rezultate minunate! Nu vă gândiţi la dumneavoastră, ci la urmaşi, la copiii cărora destinul li se află în mâinile noastre. Aşa cum cei de dinainte au avut grijă să ne ofere ă ţară bogată în minereuri, aer curat şi o natură superbă, putem încerca să facem şi noi acest lucru. Vă mulţumesc că mi-aţi citit mesajul şi sper să observ nişte schimbări. Cu respect şi speranţă, Cojocaru Andra, 11 ani”…. „Am întrebat-o de ce a ales să îi scrie fix Preşedintelui României. „Pentru că ştiu că el este cel mai important om din ţară şi sper ca el să poată face cele mai multe schimbări. Copiilor chiar le pasă de natură, şi, când va veni vremea lor, vor putea schimba ceva…”. Asta gândeşte un copil de 11 ani! Şi tare mi-aş dori ca, până ajung adulţi, ea şi generaţia ei, să mai aibă ce salva din ţara asta. Nota bene: această postare nu este un mesaj electoral şi nu-mi doresc să se transforme într-unul! Mi-aş dori să vedeţi esenţa acestui text: modul excepţional în care gândeşte şi se comportă un copil la doar 11 ani. Integral: https://adevarul.ro
Catastrofa demografică din Europa ex-comunistă: rata depopulării din sud-estul continentului crește rapid Fostele țări comuniste din sud-estul și centrul Europei sunt în plină catastrofă demografică, cu consecințe politice și sociale profunde, arată o analiză realizată de BalkanInsight. Cauzele vizibile ale declinului demografic rapid sunt emigrația, scăderea natalității, îmbătrânirea populației rămase și incapacitatea de a atrage migranții care preferă vestul Europei. În Balcanii de vest, situația e și ma dramatică din cauza tensiunilor interetnice și a negocierilor interminabile de intrare în UE și NATO, care îi frustrează pe tinerii care vor un viitor mai bun. Declinul demografic creează presiuni majore pe piața forței de muncă, ceea ce se reflectă în rezultatele economice. Polonia e singura țară care a diminuat problema, reușind să atragă circa un milion de muncitori din Ucraina. Proiecțiile ONU până în 2050: – Bulgaria va pierde 38,6% din populația din 1990 – România va pierde 30,1% din populația din 1990 – Serbia va pierde 23.8 %, Croatia – 22.4 % – Moldova a pierdut deja o treime din populația înregistrată în 1990, iar în acest ritm se va înjumătăți. Integral: https://www.g4media.ro
Românii, cei mai traficați cetățeni UE. 73%, femei. Jumătate dintre ele, de la țară. Multe, răpite Comisia Europeană atrage atenţia că cei mai mulţi cetăţeni traficaţi pe teritoriul Uniunii Europene sunt români, iar 73% dintre persoanele exploatate sunt femei. Femeile traficate sunt duse, cel mai adesea, în Anglia, Germania, Italia sau Spania, unde sunt exploatate ani de zile, cel mai adesea de la vârste foarte fragede. Mai mult de jumătate dintre ele sunt de la țară, din sate ale județelor Bacău, Dolj sau Galaţi. Traficantul s-a specializat în PR: câștigă încrederea persoanei pe care vrea să o transforme într-o marfă Profilul traficantului de persoane s-a schimbat în ultimii ani. Acesta a devenit un bărbat cu vârsta cuprinsă între 18 și 40 de ani care mai întâi câștigă încrederea victimei. Are un aspect plăcut și un nivel mediu de educație. De regulă, nu este căsătorit, numai bun să fie considerat o bună partidă de fetele mai naive sau de familiile acestora. Larisa, 13 ani. Răpită și obligată să se prostitueze Pe mâinile unui astfel de traficant a ajuns şi Larisa, o tânără din Iaşi. A fost răpită şi obligată să se prostitueze de la vârsta de 13 ani, în România, Italia şi Germania. „În România a început în 2011 a continuat 2013, în 2014 am fost dusă în Germania. Mai apoi am venit în țară, am fost dusă în Italia, iar de acolo am fost adusă cumva sub escorta, cu ghilimele, pentru că deja se declanșase o anchetă în România”, a povestit Larisa pentru Digi24. Ea spune că în Germania erau vreo 20 de fete traficate, iar în Italia, din câte ţine minte, într-un club erau 7, iar pe străzi vreo 10-11. Larisa face o dezvăluire cutremurătoare despre traficanți: „O să folosesc expresia ca o haită, pentru ca ei sunt foarte uniți. Dacă unul dintre ei toarnă ce se întâmplă în rețea, omul ăla este ucis, dar până este ucis este schingiuit la propriu”. Nu este, nici pe departe, o poveste izolată. Reprezentanţii Comisiei Europene atrag atenţia asupra faptului că majoritatea cetăţenilor din Uniunea Europeană exploataţi pe continent sunt români. Anglia și Italia sunt țările preferate de proxeneți. „Am asistat, de asemenea, la o tendinţă de a sugera că traficul de persoane este doar un fenomen legat de migraţie. Acest lucru nu este adevărat. De fapt, jumătate dintre victimele din Uniunea Europeană sunt cetăţeni ai UE, cu regret o spun, multe dintre ele fiind cetăţeni români. În perioada 2015-2016, am avut doar 18 condamnări la nivelul UE cu privire la utilizarea serviciilor care fac obiectul traficului de persoane, și anume pedepsirea exploatatorului. Doar 18”, a declarat Myria Vassiliadou, coordonatorul european antitrafic. Beneficiarii serviciilor oferite de traficanți știu că fetele practică prostituția împotriva voinței lor….De cele mai multe ori, motivele pentru care româncele ajung să fie exploatate sexual sunt sărăcia, lipsa locurilor de muncă şi educaţia precară, în majoritatea cazurilor, 8 clase. Integral: https://revista22.ro
Surpriză pentru o familie de români. Pădurea unde s-au dus la grătar nu mai există Unul din ultimele grătare pe anul acesta reprezentat o surpriză neplăcută pentru o familie de bucureșteni care ieșiseră și ei la pădure să facă niște mici, niște ceafă și niște cârnați lângă, să nu mănânce doar cu pâine totul. Aceștia au descoperit că pădurea în care se duceau ei de obicei nu mai există. „Dom’le, nu zic că aveam neapărat nevoie de lemnele din ea, că facem focul cu cărbuni de la bezinărie, dar n-ai un loc unde să arunci un pet, să lași niște ambalaje, niște pungi. Păi de jur împrejur nu văd decât alți oameni ca mine, nu poți să arunci că te văd și încep să comenteze, fac poze, te pun pe internet, e neplăcut”, spune Dragoș Constantinescu, liderul familiei de grataragii. Aceștia au găsit doar teren viran și cenușă în locul în care, altă dată, se distrau de minune, făcând să răsune codrul de manele. Integral: https://www.timesnewroman.ro
27 Raspunsuri la Revista Presei – 21 octombrie. „Nu vă mai gândiţi la dumneavoastră…”
Paganel21/10/2019 at 08:16
O Revistă a Presei excelentă! Mii de mulțumiri! 🙂
În R. Moldova – rezultatele (parțiale) încep să apară. La Chișinău, va fi și turul al doilea, o repetare a confruntării precedente, între Andrei Năstase (ACUM) și Ion Ceban (PSRM).
https://unimedia.info/ro/news/2a5796414a60696a/ultima-ora-andrei-nastase-si-ion-ceban-se-vor-duela-in-turul-doi.html
Data trecută, în primăvara lui 2018, a câștigat Năstase, dar clica lui plaha a făcut să fie „invalidat” mandatul…
desy.demeter21/10/2019 at 08:23
Basescu pomenea ceva ieri seara ca s-au luat de LCK : https://www.zf.ro/business-international/the-telegraph-despre-kovesi-ue-e-determinata-sa-aiba-cel-mai-nepotrivit-candidat-in-functie-18482462
Paganel21/10/2019 at 08:25
Am văzut și eu, tot de aseară. Am impresia că articolul e scris „la comandă”!…
A A21/10/2019 at 09:16
Autorul bate campii pe aceasta tema mai de mult, iar inspiratia lui pare sa vina in principal de la agentul putka dragomir in Romania; cel putin, ziaristul pare sa nu-si verifice atent sursele.
https://www.conservativehome.com/platform/2018/05/damien-phillips-we-must-not-ignore-the-growing-threat-from-romanias-secret-state.html
Cu aceste surse folosite, articolul mentionat de Basescu vine puternic in favoarea lui Kovesi.
Paganel21/10/2019 at 08:24
Aici se pot urmări rezultatele pe raioane, municipii și localități:
https://pv.cec.md/cec-template-locale-rezultate-preliminare.html
Paganel21/10/2019 at 09:39
Încă niște noi clarificări (sper!), spre lectură:
https://paganelis.wordpress.com/2019/10/21/din-nou-despre-numele-crestine-romanesti-vechi/
Paganel21/10/2019 at 09:44
Sectoarele Chișinăului se cam „înroșesc” (sunt și mulți pensionari acolo, nu neapărat rusofoni, nostalgici după epoca „bunăstării” sovietice). Noroc cu orașele și comunele din suburbii, care au votat masiv cu Năstase și chiar cu Chirtoacă!
https://unimedia.info/ro/news/0ce4dacf5cc56844/ion-ceban-si-andrei-nastase-in-turul-ii-cum-au-votat-chisinauienii-si-suburbiile-in-primul-i.html?utm_source=Site%20Widgets&utm_medium=Trend%20News%20Widget&utm_campaign=Trend%20News%20Widget
Mă aștept, sper, ca în turul al doilea, Chirtoacă să anunțe votanții lui să-i dea voturile candidatului ACUM, Andrei Năstase. Altfel, pentru prima dată, după 1991, Chișinăul va deveni „roșu”!…
Paganel21/10/2019 at 09:49
(H)încă un plagiator dovedit!
https://www.hotnews.ro/stiri-esential-23437741-pressone-verdict-plagiat-cazul-tezei-doctorat-lui-valcov-rectorul-ase-propune-retragerea-titlului.htm
A A21/10/2019 at 11:23
Aia multi si tembeli de la sate si orase… subspecie de cea mai joasa speta…
https://www.bbc.com/news/world-europe-50094830
A A21/10/2019 at 11:24
https://adevarul.ro/locale/suceava/video-cerb-maiestuos-murit-chinuri-fost-impuscat-braconier-animalul-coborase-printre-oameni-sa-si-dea-ultima-suflare-1_5dac398c892c0bb0c6beec5e/index.html
Mar21/10/2019 at 11:34
Semne ”bune” de la Înalta Curte de Casație și Justiție….a fost deschisă cutia Pandorei și au început efectele. – ”Înalta Curte de Casație și Justiție a admis, luni, rejudecarea de la zero a dosarului de corupție al lui Dan Șova la instanța de fond. Un singur judecător a cerut trimiterea unor întrebări CJUE și suspendarea cauzei.”
https://www.hotnews.ro/stiri-esential-23437785-magistratii-instanta-suprema-putea-dispune-rejudecarea-dosarului-care-dan-sova-fost-condamnat-3-ani-inchisoare.htm
stefan6021/10/2019 at 12:33
ICCJ si CCR au pus in aplicare o strategie inconfesabila.
Anulare condamne definitive si rejudecari .
Care masuri duc inevitabil la prescrierea faptelor deoarece noi procese au nevoie de timp. Iar in RO prescriptia ” curge” indiferent ca e proces in act , amanari , rejudecari.
Peste 3-4 ani , “elita” politica va fi tot cu Dragnea, Nastase, Sova , Udrea , s.a.m.d. Toti spalati , virgini si cu caziere judiciare albite.
Adaugand si tragerea de timp cu procesul lui Iliescu , achitarea calailor in cazul Ursu si lententa procesului Colectiv , batut pasul pe loc in cazul 10 august , cu parere de rau NU AVETI JUSTITIE CI O IMITATIE.
Statul de drept in Romania e absolut vorba goala.
Iar existenta MCV e o ulterioara confirmare.
Mai lipseste ca castige Iohannis recursul extraordinar pe alea trei case ca sa aveti cadrul complet a republicii bananiere unde unica speranta e emigrarea.
Paganel21/10/2019 at 12:26
https://facem.declic.ro/campaigns/domnule-presedinte-recuperati-prejudiciile-din-dosarele-penale?utm_campaign=2019-10-17.407&utm_medium=email&utm_source=blast
A A21/10/2019 at 12:42
metoo. S-au adunat cam putini de alaltaieri, iar tema este una cheie in Romania.
Mar21/10/2019 at 12:58
A A21/10/2019 at 12:49
https://www.g4media.ro/presa-din-ungaria-dezamagita-ca-premierul-desemnat-al-romaniei-pe-care-il-numeste-orban-lajos-nu-este-suficient-de-pro-maghiar-in-pofida-originii-sale-maghiare.html
Dezamagiti, foarte dezamagiti de ludovice sica lajos…
As vrea sa stiu cand Ungaria aia multa si proasta (ca Romania, de altfel) va deveni sufficient de toleranta si democrata sa puna presedinte semi-slovac si prim ministru roman, dintre nationalitatile care traiesc cu cetatenie maghiara pe-acolo.
Ca uite, presedintele Romaniei e german, iar premierul propus este semi-ungur si nu mai caraie nimeni pe aici pe tema asta.
Paganel21/10/2019 at 13:05
Noi avem tradiție, în sensul acesta, ceea ce e bine! Doi regi – cei mai prestigioși, prin realizări, Carol I și Ferdinand – au fost germani get-beget! În timpul primului, s-a obținut Independența României și s-a început modernizarea rapidă a țării. Al doilea a fost fericitul Rege al Întregirii din 1918. Apoi, din perioada interbelică, am avut în Parlament reprezentanți ai maghiarilor, germanilor, evreilor, slovacilor, ucrainenilor, turcilor, tătarilor, armenilor, aleși fie pe listele partidelor lor – Partidul Maghiar, Partidul German, Partidul Evreiesc -, fie ca independenți, fie pe listele partidelor românești importante – PNL, PNȚ, Partidul Poporului, PSDR. Și în perioada comunistă a fost la fel. Înainte de 1953 – când PMR a desființat toate celelalte organizații și partide ale minorităților – au intrat în Parlament maghiari – pe listele Uniunii Populare Maghiare – și evrei – în cadrul Uniunii Evreilor din România. După 1953, până în 1989, numeroși maghiari, germani, evrei – dar și alți reprezentanți ai minorităților – au fost aleși în Marea Adunare Națională, pe listele „frontului” unic, controlat de PMR/PCR. Iar situația de după 1989 e cunoscută. Au intrat minoritari, încă din Decembrie 1989, atât în Consiliul FSN, cât și în CPUN și, bineînțeles, din mai 1990, există numeroși reprezentanți ai minorităților în legislativ.
Cu loialitatea unora dintre minoritari e o problemă, dar asta e o altă chestiune! La fel, cum ați remarcat și dumneavoastră, Ungaria nu știe să acorde asemenea avantaje minorităților ei – cam „pe ducă” azi, dar mult mai importante numeric și ca pondere în perioada interbelică. Astfel, după unele cifre, în 1919, au rămas în Ungaria (în granițele ei actuale) peste 100 de mii de români, iar azi mai sunt vreo 20-30 de mii… De fapt, Ungaria și Bulgaria nu au avut, din câte știu, reprezentanți ai minorităților în Parlament (în cel maghiar au fost români, slovaci, sârbi, germani, dar numai înainte de 1918 și când au fost, ponderea lor a fost mult sub procentul etniei respective – am scris despre asta un articol, chiar aici, anul trecut).
În replică, austriecii – care au alocat și ei mandate minorității române din Bucovina, la Viena – au avut, în 1873, chiar un ministru român în guvernul central – Petrini! Iar britanicii au permis, aproape un deceniu, până la moartea lui (1929), ca, la Liverpool, să fie ales și să reprezinte acea circumscripție, un irlandez, chiar și după declararea Independenței Irlandei!…
https://www.hotnews.ro/stiri-politic-23438194-barna-ridica-miza-pentru-sustinerea-guvernului-orban-adoptarea-pana-maine-legilor-cerute-usr-daca-nu-realiza-inseamna-nu-avem-majoritate-nu-avem-vota.htm
A A21/10/2019 at 12:59
Proba cu turnesol
Mar21/10/2019 at 14:40
Alegeri anticipate sunt singura soluție, avem și dovada necesității cât mai rapide. În caz contrar, lucrurile se vor degrada și mai rău. Modul cum s-a votat astăzi este în articol – ”Proiectele de lege pentru cele trei mari inițiative ale USR – Fără penali în funcții publice, alegerea primarilor în două tururi și abrogarea recursului compensatoriu – au fost respinse luni de Comitetul liderilor de grup din Camera Deputaților, ceea ce înseamnă că nu vor putea fi puse pe ordinea de zi a camerei pentru vot.”
https://www.g4media.ro/toate-cele-trei-proiecte-majore-propus-de-usr-respinse-de-conducerea-camerei-deputatilor-fara-penali-alegeri-locale-in-doua-tururi-si-abrogarea-recursului-compensatoriu-boicotate-de-psd-udmr-si-p.html
A A21/10/2019 at 14:56
Da. S-a adeverit clar la proba expusa de USR+.
Nu mai este nici o indoiala; nici ca ar fi fost mari sperante cu actualul parlament umplut cu criminali.
La astfel de atitudine, ma astept chiar si la alegeri trucate la greu chiar cu penele la guvernare tiganeasca la misto.
Mar21/10/2019 at 15:14
Ce răspunde Sică! – ”„Nu poate să i se ceară PNL ce nu poate da PNL. Noi putem să susținem proiecte legislative, dar nu poți să spui că nu învestești guvernul pentru că PSD sau altă formațiune nu votează. Eu așa ceva n-am mai întâlnit”, a spus el.”
https://www.hotnews.ro/stiri-politic-23438575-orban-raspunde-lui-barna-nu-poti-spui-nu-investesti-guvernul-pentru-psd-nu-voteaza-proiect-asa-ceva-mai-intalnit.htm
A A21/10/2019 at 15:38
S-a dat pe fata si tonalitatea noua la toti porcii… Baseaua lauda pe sica, gibbon dement se urca si el in barca cooperarii intre ei, partidele “experimentate”, ventilatoarele kkt la televiziuni tot in directia asta poate se ard de zel, pesede criminali face tot ce poate impotriva USR+ (schema cu Barna), etc.
Scurt pe doi: s-a reinfiintat combinatia antiromaneasca usele compusa initial de patriciu, varan criminalii pesede; acum insa cu si cu alti noi (sanchi) membri.
USR+ le-a dat un test pentru partea luarea la cunostinta a unei relative mici parti din populatie care intelege; rolul acestei test a fost sa clarifice lucrurile.
Radu221/10/2019 at 17:12
Buna ziua. https://www.stiripesurse.ro/bomba-in-politica-viorica-dancila-anun-a-ca-psd-incearca-sa-faca-o-noua-majoritate-i-va-propune-un-alt-premier_1394152.html Eu am fost premier, dacă vom forma o nouă majoritate, va fi un alt nume. La Palatul Victoria va fi un alt premier.”, a declarat Viorica Dăncilă.
Asta ar fi si razbunarea lui viviponta impotriva lui Iohannis sa-l lase fara guvern inainte de alegeri, psd, proromania, minoritati, grupul ala ”independent” al lui Borza scot 50%. Un premier agreat de psd si impus de mitoman ar organiza alegerile locale si parlamentare cu brio pentru borfasi
Doxa21/10/2019 at 17:55
b>MU1EUSL
Am si eu o nedumerire, poate stie cineva de pe aici: de deciziile CCR privind Completurile de 5 sau de 3 se pot folosi doar puscariasii? Nu pot fi folosite si de Parchete? Nu exista o simetrie? Iau cazul lui Dragnea, de pilda. El poate face recurs in anulare pentru procesul angajarilor fictive, am vazut. Parchetul nu poate cere, cumva, rejudecarea procesului legat de referendum? Ala in care Dragnea a luat doi ani cu suspendare? Ca poate in “reluare” isi ia cu executare, doi sau mai multi ani…
Doxa21/10/2019 at 17:57
MU1EUSL
Ma scuzati 😀
Mar21/10/2019 at 20:22
https://www.hotnews.ro/stiri-esential-23439242-raportul-mcv-pentru-romania-unul-dintre-cele-mai-dure-din-ultimii-10-ani-lupta-anticoruptie-scadere-semnificativa-surse.htm
« Revista Presei – 22 octombrie. “Mai puțin de 1% din transporturile cu lemn sunt verificate….”
Revista Presei – 19 octombrie. „Fără fericire până la adânci bătrâneți….” »

References: CSM 
 CSM 
 CSM 

ICCJ 
 CCR 
 CCR